**Ingatlanértékesítési hirdetmény**

Hajdúböszörmény Város Önkormányzata **nyilvános árverés** útján értékesíteni kívánja a **Hajdúböszörmény 11884 hrsz** alatt felvett, a természetben a Nagy-Bocskai szőlőskert I. dűlőjében található, kert és gazdasági épület művelési ágú, 1100 m² nagyságú, 3,25 Ak értékű **ingatlan**t a legjobb ajánlatot tevő részére az alábbi feltételekkel:

A **kikiáltási ár: 121.000,-Ft**, azaz Egyszázhuszonegyezer forint, mely összeg mentes az Áfa alól. A kikiáltási árat az árverés során 5.000 Ft-tal szükséges emelni mindaddig, amíg egyetlen ajánlattevő marad versenyben. Vevőnek a vételár 3%-a + Áfa bonyolítási díjat is meg kell fizetnie.

Aki az árverésen részt kíván venni, annak a kikiáltási ár 10%-át ajánlati biztosítékként az árverés időpontjáig meg kell fizetnie Hajdúböszörmény Város Önkormányzatának 11738060-15372514 számú számlájára. A befizetés tényét az ellenőrző csekkszelvény, vagy teljesített átutalási megbízás bemutatásával kell igazolni.

Az az ajánlattevő, aki az árverés során a legnagyobb összegű ajánlatot teszi, az ingatlan megvásárlására jogosulttá válik, és az általa befizetett ajánlati biztosítékot a vételárba be kell számítani. A licitáláson alulmaradt ajánlattevők részére a befizetett ajánlati biztosítékot az önkormányzat 15 napon belül visszafizeti. Abban az esetben, ha a nyertes ajánlattevő a licitálás lezárultát követően, a szerződéskötés előtt, vagy után eláll az adásvételtől, úgy az ajánlati biztosíték részére nem jár vissza.

A nyertes ajánlattevőnek az árverést követő 30 napon belül szerződést kell kötnie és ezzel egyidejűleg meg kell fizetnie a teljes vételárat, részletfizetési lehetőség nincs. Abban az esetben, ha a nyertes ajánlattevő hitelfelvétel segítségével kívánja megfizetni a vételárat, úgy a teljesítésre nyitva álló határidő - tekintettel a banki ügymenet időigényességére - 60 napra hosszabbodik meg.

Az ingatlannal kapcsolatban további tájékoztatás kérhető az 52/563-238 telefonszámon, illetve a Polgármesteri Hivatal I. emelet 38-as irodájában.

Az Önkormányzat fenntartja magának azon jogát, mely szerint az eljárást részben vagy egészben eredménytelennek nyilváníthatja indoklás nélkül.

**A nyílt licit időpontja: 2021. április 20. 9:00 óra**

**Helye: Polgármesteri Hivatal Sillye Gábor terem**